**Výzva OPVaV-2013/1.1/02-SORO na predkladanie žiadostí o NFP v rámci OP Výskum a vývoj pre opatrenie 1.1 Obnova a budovanie technickej infraštruktúry výskumu a vývoja**

Dňa 31. 1. 2013 vyhlásila Agentúra Ministerstva školstva, vedy, výskumu a športu SR pre štrukturálne fondy EÚ výzvu na predkladanie žiadostí o nenávratný finančný príspevok pre opatrenie 1.1 Obnova a budovanie technickej infraštruktúry výskumu a vývoja, s názvom „**Obnova a budovanie technickej infraštruktúry výskumu a vývoja“, kód OPVaV-2013/1.1/02-SORO**.

**Oprávnení žiadatelia:**

Finančná pomoc pre túto výzvu je určená pre **výskumné organizácie** definované v článku 30 nariadenia Komisie (ES) č. 800/2008, konkrétne pre:

·         verejné vysoké školy mimo schém štátnej pomoci,

·         štátne vysoké školy mimo schém štátnej pomoci,

·         súkromné vysoké školy mimo schém štátnej pomoci,

·         **Slovenskú akadémiu vied a jej ústavy mimo schém štátnej pomoci,**

·         organizácie, resp. inštitúcie uskutočňujúce výskum a vývoj zriadené ústrednými orgánmi štátnej správy mimo schém štátnej pomoci (štátne rozpočtové a štátne príspevkové organizácie),

·         mimovládne organizácie výskumu a vývoja mimo schém štátnej pomoci zriadené najneskôr k 1. 1. 2010, ktoré majú najneskôr k 1. 1. 2010 uvedený v predmete činnosti predmet: výskum alebo výskum a vývoj.

**Rámcovými aktivitami opatrenia, na ktoré sa výzva viaže, sú:**

**Rámcová aktivita 1.1.1:** Obnova výskumnej a vývojovej infraštruktúry a prístrojového vybavenia na vysokých školách, výskumných inštitúciách, výskumných centrách a ostatných organizáciách výskumu a vývoja.

Oprávnenými aktivitami v rámci predmetnej výzvy v súlade s rámcovou aktivitou 1.1.1 sú:

- modernizácia a investície do technického, prístrojového a laboratórneho vybavenia,

- nevyhnutné náklady spojené s investíciami do výskumného, vývojového a laboratórneho vybavenia (napr. príslušenstvo k vybaveniu a jeho prevádzke),

- budovanie a modernizácia lokálnej podpornej infraštruktúry výskumu a vývoja v oblasti informačných technológií,

- nevyhnutné stavebné úpravy spojené s investíciami do výskumného, vývojového a laboratórneho vybavenia.

**Rámcová aktivita 1.1.3: Obnova, budovanie a udržateľný rozvoj IKT infraštruktúry výskumu a vývoja na pracoviskách výskumu a vývoja, vrátane podpory širokopásmových sietí medzi špičkovými pracoviskami výskumu a vývoja**

Oprávnenými aktivitami v rámci predmetnej výzvy v súlade s rámcovou aktivitou 1.1.3 sú:

- budovanie a rozvoj širokopásmových sietí, medzi pracoviskami výskumu a vývoja

- budovanie a modernizácia lokálnej podpornej infraštruktúry výskumu a vývoja v oblasti informačných technológií, ako napr. lokálne počítačové siete, gridové počítačové farmy, superpočítače a pod.

- nevyhnutné stavebné úpravy spojené s investíciami do informačných technológií a širokopásmových sietí

**Miesto realizácie projektu:**

* Nitriansky samosprávny kraj
* Trenčiansky samosprávny kraj
* Trnavský samosprávny kraj
* Žilinský samosprávny kraj
* Banskobystrický samosprávny kraj
* Prešovský samosprávny kraj
* Košický samosprávny kraj

**Pre posúdenie, či sa projekt bude realizovať na oprávnenom mieste, je rozhodujúce miesto realizácie projektu a nie miesto sídla žiadateľa.**

**Limity pomoci:**

Minimálna výška nenávratného finančného príspevku na jeden projekt:

**1 500 000  EUR**

Maximálna výška nenávratného finančného príspevku na jeden projekt:

**3 000 000** **EUR**

**V prípade, že žiadateľ v žiadosti o NFP nedodrží povolenú minimálnu, resp. maximálnu výšku NFP na jeden projekt stanovenú v tejto výzve, bude táto žiadosť o NFP vylúčená zo schvaľovacieho procesu.**

**Oprávnený žiadateľ môže predložiť v rámci tejto výzvy len jednu žiadosť o NFP. V prípade, že žiadateľ predloží viac žiadostí o NFP ako je povolené v tejto výzve, budú všetky žiadosti o NFP predložené daným žiadateľom vylúčené zo schvaľovacieho procesu.**

**Uzávierka prijímania žiadostí o nenávratný finančný príspevok:**  06. 05. 2013

### Dokumenty na stiahnutie

[Úplné znenie výzvy na predkladanie žiadostí o nenávratný finančný príspevok OPVaV-2013/1.1/02-SORO](http://www.asfeu.sk/uploads/media/OPVaV-2013_1.1_02-SORO.pdf)

[Kompletná výzva s prílohami na stiahnutie](http://www.asfeu.sk/uploads/media/OPVaV-2013_1.1_02-SORO.zip)